Rossiya Harbiy Dengiz Flotining (HDF) 14 nafar suvosti dengizchilari suvosti ilmiy-tadqiqot apparatida yuz bergan yong‘in natijasida halok bo‘lishdi, deb xabar beradi Rossiya Mudofaa Vazirligi. «1 iyul kuni Rossiyaga tegishli suv hududlarida HDF manfaatlari uchun Dunyo okeani tubini o‘rganuvchi suvosti ilmiy-tadqiqot apparatida yong‘in yuz berdi. Natijada 14 nafar dengizchi yonuvchi materiallar tutunidan zaharlanib, halok bo‘ldi. Hozirgi vaqtda yong‘in barataraf qilindi. Voqea sabablari o‘rganilmoqda. Surishtiruvni shaxsan HDF bosh qo‘mondoni o‘tkazmoqda», - deyiladi bayonotda. HDF ma’lumotiga ko‘ra, ayni paytda suvosti ilmiy-tadqiqot apparati Severomorsk shahridagi harbiy-dengiz bazasida saqlanmoqda.